stanford-oval/wikipedia huggingface dataset:
יחסיות הסימולטניות
ראו גם

תורת היחסות הפרטית
הסיטואציה כפי שנצפית על ידי הצופה בקרון.
הסיטואציה כפי שנצפית במערכת הייחוס של הצופה בתחנה (התקצרות האורך אינה מוראית בצמד האיורים).
דיאגרמת המרחב-זמן במערכת הייחוס של צופה על הרכבת.
דיאגרמת המרחב-זמן במערכת הייחוס של צופה הרואה את הרכבת נעה ימינה.
כ"ח בתמוז

כ"ח בתמוז הוא היום העשרים ושמונה בחודש העשירי 
בשנה העברית, למניין החודשים מתשרי, והיום העשרים ושמונה בחודש הרביעי 
למניין החודשים מניסן. כ"ח בתמוז לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
חגים ומועדים

ימי בין המצרים
אירועים היסטוריים

ה'ק"ח – הפעם הראשונה שתקופת שמואל נפלה בתאריך זה
ה'תרפ"ב – חבר הלאומים אישר את המנדט הבריטי על ארץ ישראל
ה'תשי"ד – אסון מעגן – מטוס קל התרסק לתוך קהל, וגרם למותם של 17 איש
ה'תש"ס – משה קצב נבחר לנשיא מדינת ישראל בהצבעה חשאית שנערכה במליאת הכנסת
ה'תשס"ה – עדן נתן-זדה מראשון לציון פתח ביריות על אוטובוס מלא בנוסעים ערבים בעיר שפרעם ורצח 4 נוסעים, בהמשך נרצח נתן-זדה עצמו בלינץ' שבוצע בו
נולדו

ה'תרכ"ה – הרב אהרון הפנר, רבם של הקהילות קוזמין (אנ') וירוצין (אנ'), ד"ר לתאולוגיה והיסטוריון יהודי גרמני. (נפטר ב-ה'תרצ"ט)
ה'תר"ס – הרב אשר רוזנבוים, רב שכונת נורדיה בתל אביב
ה'תרע"ד – חביבה רייק פרטיזנית יהודייה, מצנחני היישוב (הוצאה להורג ב-ה'תש"ה)
ה'תרפ"ח – הרב אהרן שכטר, ראש ישיבת רבנו חיים ברלין (נפטר ב-ה'תשפ"ג)
ה'תרצ"ב – הרב מאיר כהנא, רב, חבר הכנסת ומנהיג פוליטי ימני רדיקלי (נרצח ב-ה'תשנ"א)
ה'תשי"ח – פרופ' קרלו שטרנגר, פסיכואנליטיקאי ישראלי
ה'תשל"א – אמנון וולף, שחקן ומדבב ישראלי
ה'תשל"א – ניצן שירזי, מאמן כדורגל ישראלי (נפטר ב-ה'תשע"ד)
ה'תשמ"ז – אַיֶּלֶת כהנא, עיתונאית ישראלית
ה'תשמ"ז – ערן זהבי, כדורגלן ישראלי
נפטרו

ה'תקס"ו – רבי אלעזר מליז'נסק, בנו של רבי אלימלך מליז'נסק ומדפיס הספר נועם אלימלך (נולד ב-ה'תק"א)
ה'תר"א – רבי משה טייטלבוים (ישמח משה), רב בשאטוראליאויהיי, מראשי מפיצי החסידות בהונגריה ואבי שושלת סיגט-סאטמר (נולד ב-ה'תקי"ט)
ה'תרמ"ו – רבי שלמה גאנצפריד, מחבר הספר "קיצור שולחן ערוך" ואב"ד באונגוואר שבהונגריה, (נולד ב-ה'תקס"ד)
ה'תרס"ו – הראשון לציון הרב יעקב שאול אלישר (יש"א ברכה), החכם באשי האחרון (נולד ב-ה'תקע"ז)
ה'תשמ"ו – הרב חיים פרידלנדר, משגיח בישיבות פוניבז' והנגב (נולד ב-ה'תרפ"ג)
ה'תשע"ב – הרב יוסף שלום אלישיב, היה נחשב לבכיר הרבנים בקרב הציבור החרדי-ליטאי מפטירת הרב שך ועד פטירתו שלו. (נולד ב-ה'תר"ע)
כ"ז בתמוז – כ"ט בתמוז
תמוז
כריסטוף דוגארי

כריסטוף ג'רום דוגארי (בצרפתית: Christophe Jérôme Dugarry; נולד ב-24 במרץ 1972) הוא כדורגלן עבר צרפתי.
קריירה

דוגארי שיחק במספר קבוצות פאר אירופאיות, לרבות בורדו, ברצלונה ומילאן. דוגארי היה חלק מסגל הנבחרת הצרפתית שזכתה במונדיאל 1998 ויורו 2000. דוגארי החל לשחק בצורה מקצוענית בקבוצה הצרפתית בורדו. יכולתו הגבוהה בקבוצה והופעותיו בגביעים האירופאים בפרט, משכו את תשומת לבם של מספר מועדנים אירופאים, עד שלבסוף, בשנת 1996, עבר לקבוצה האיטלקית מילאן. בשנת 1998 החליט החלוץ לחזור לשחק במולדתו צרפת, ושיחק בקבוצות מרסיי ובורדו. בשנת 2004, לאחר ששיחק מעט באנגליה ובקטר, הכריז דוגארי על פרישה מכדורגל מקצועני.
לומטיום פארי

| לומטיום פארי |
| --- | --- |
 לומטיום פארי
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סוככאים
משפחה:: סוככיים
סוג:: לומטיום
מין:: לומטיום פארי
שם מדעי
 Lomatium parryi ‏מקברייד, 1918
לומטיום פארי (שם מדעי: Lomatium parryi) הוא עשב רב שנתי ממשפחת הסוככיים. הצמח נפוץ באזורים גבוהים במערב אמריקה, בפארקים לאומיים בארצות הברית ובעבר נאכל על ידי האוכלוסייה האינדיאנית המקומית.
השם פארי ניתן לו לכבודו של צ'ארלס כריסטופר פארי (1823–1890), הבוטנאי הראשי של מחלקת החקלאות של ארצות הברית.
כ"ו בתמוז

כ"ו בתמוז הוא היום העשרים ושישה בחודש העשירי 
בשנה העברית, למניין החודשים מתשרי, והיום העשרים ושישה בחודש הרביעי 
למניין החודשים מניסן. כ"ו בתמוז לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו".
חגים ומועדים

ימי בין המצרים
אירועים היסטוריים

ד'תתקמ"ז – סלאח א-דין מנצח את הצלבנים בקרב קרני חיטין
ה'תשי"א – מפא"י בראשות דוד בן-גוריון זוכה בבחירות לכנסת השנייה
ה'תש"ל – בקרב אוויר שכונה רימון 20 הפילו טייסי חיל האוויר הישראלי חמישה מטוסי קרב שטייסיהם סובייטים  באזור תעלת סואץ
ה'תשנ"ה – פיגוע התאבדות באוטובוס ברמת גן בו נהרגו שישה אנשים
ה'תשס"א – פיגוע בתחנת הרכבת בבנימינה נהרגו שני חיילים ו11 אנשים נפצעו
נולדו

ה'תרמ"ט – רבי אלעזר אלישר מירושלים, איש ציבור ישראלי, סגן יושב ראש ומנהל ההתאחדות העולמית של היהודים הספרדים, וחבר ועד העדה הספרדית בירושלים
ה'תש"י – שלמה בראבא, שחקן, בדרן ומנחה ישראלי
ה'תשט"ו – זוהר ארגוב  – זמר ישראלי (נפטר ב-ה'תשמ"ח)
ה'תשל"ב – איגי וקסמן, זמרת ישראלית
ה'תשל"ז – יונית לוי, עיתונאית ישראלית ומגישת מהדורת החדשות המרכזית בערוץ 12
ה'תשמ"ג – עופר ברקוביץ', סגן ראש העיר ירושלים
נפטרו

ה'שצ"ט – רבי אהרן ברכיה ממודנה, מחבר ספר "מעבר יבק".
ה'תר"ב – הרב נחום טרייביטש, הרב הכולל של מוראביה ומחבר הספר "שלום ירושלים" על תלמוד ירושלמי (נולד ג' באלול ה'תקל"ט)
ה'תשס"א – יחיאל די-נור (ק. צטניק), סופר השואה (נולד ב-ה'תרס"ט)
ה'תשס"ה – הרב שלמה זאב צווייגענהאפט, ראש השוחטים של מדינת פולין עד השואה ורב הראשי של הנובר וסקסוניה התחתונה (נולד ב-ה'תרע"ו)
ה'תשע"ו – אנדרה היידו, מלחין ויוצר, חינך דורות של מוזיקאים. חתן פרס ישראל. (נולד כ"ז באדר ה'תרצ"ב)
כ"ה בתמוז – כ"ז בתמוז
תמוז
כוח עליון (משפטים)

דוקטרינת הכוח העליון בדיני החוזים מאפשרת לצד לחוזה להשתחרר מחיובי החוזה, אם ביצוע החוזה הפך בלתי אפשרי כתוצאה מהתרחשותו של מאורע חריג.
ישראל > הרפורמה המוצעת בקודקס האזרחי

הצעת חוק דיני ממונות מכילה רפורמה ביחס לדין הכוח העליון בישראל. הצעת החוק מבקשת להחליף את המבחן לתחולת טענת הכוח העליון ולאמץ מבחן חדש המכונה "מבחן הסיכון". על-פי המבחן החדש יש לבדוק על מי מהצדדים לחוזה הוטל הסיכון לאירוע שמנע את ביצוע החוזה. שינוי נוסף שמוצע לערוך הוא בתוצאה של קבלת טענת הכוח העליון. בעוד שכיום הכוח העליון משמש טענת הגנה של הצד שהפר את החוזה, לפי ההצעה עילת הכוח העליון תביא לפקיעת החוזה.
צרפת

סעיף 1148 של קוד נפוליאון קבע ש:
Il n’y a lieu à aucuns dommages et intérêts lorsque, par suite d’une force majeure ou d’un cas fortuit, le débiteur a été empêché de donner ou de faire ce à quoi il était obligé, ou a fait ce qui lui était interdit.
כיום, סעיף 1351 לקוד האזרחי של צרפת קובע ש:
L'impossibilité d'exécuter la prestation libère le débiteur à due concurrence lorsqu'elle procède d'un cas de force majeure et qu'elle est définitive, à moins qu'il n'ait convenu de s'en charger ou qu'il ait été préalablement mis en demeure.
חוסר היכולת לקיים התחייבות פוטר את החב מקיום התחייבויותיו, ככל שחוסר יכולתו נגרם כתוצאה ממאורע של כוח עליון מובהק, אלא אם כן הסכים החב ליטול את הסיכון שיתרחש המאורע או שכבר התרו בו לקיים את חבותו.
Lorsque l'impossibilité d'exécuter résulte de la perte de la chose due, le débiteur mis en demeure est néanmoins libéré s'il prouve que la perte se serait pareillement produite si l'obligation avait été exécutée.
Il est cependant tenu de céder à son créancier les droits et actions attachés à la chose.
במקרה שבו חוסר היכולת לקיים התחייבות נגרם כתוצאה מאובדן הדבר עליו נסובה ההתחייבות, חב שהתרו בו לקיים את חבותו יהא פטור אם יצליח להוכיח שהאובדן היה מתרחש גם אם היה מקיים את ההתחייבות.
עם זאת, על החב להעביר לנושה את זכויותיו בדבר שאבד.
ארצות הברית

עילת הכוח העליון בארצות הברית מעוגנת בדין הפדרלי בשני דברי חקיקה: הריסטייטמנט השני בדיני חוזים (Restatement (Second) of Contracts) והקוד המסחרי האחיד (Uniform Commercial Code), אשר מציבים מבחנים דומים.
סעיף 261 של הריסטייטמנט קובע כי חוזה סוכל אם התחייבויות אחד הצדדים הפכה לבלתי אפשרית ללא אשמתו של אותו צד לחוזה:
Where, after a contract is made, a party's performance is made impracticable without his fault by the occurrence of an event the non-occurrence of which was a basic assumption on which the contract was made, his duty to render that performance is discharged, unless the language or the circumstances indicate the contrary.
סעיף 2–615 של הקוד המסחרי האחיד אימץ מבחן דומה המנוסח באופן שונה:
Except so far as a seller may have assumed a greater obligation and subject to the preceding section on substituted performance:
(a) Delay in delivery or non-delivery in whole or in part by a seller who complies with paragraphs (b) and (c) is not a breach of his duty under a contract for sale if performance as agreed has been made impracticable by the occurrence of a contingency the non-occurrence of which was a basic assumption on which the contract was made or by compliance in good faith with any applicable foreign or domestic governmental regulation or order whether or not it later proves to be invalid.
סעיף 13-4-21 לקוד האזרחי של מדינת ג'ורג'יה מטיל חובת זהירות על החייב:
If performance of the terms of a contract becomes impossible as a result of an act of God, such impossibility shall excuse nonperformance, except where, by proper prudence, such impossibility might have been avoided by the promisor.
הדין האמריקאי מבוסס על גישת הניתוח הכלכלי של המשפט לעניין כוח עליון חוזים. לפי גישה זו, החוזה משמש לחלוקת סיכונים בין הצדדים לו וכך מבטיח להם ודאות ביחס לעתיד. לכן, יש להכיר בכך שהחוזה סוכל רק אם הצד שאינו יכול לקיים את החוזה אינו נושא בסיכון שהפך את החוזה לבלתי אפשרי. בהתאם לכך, בתי המשפט האמריקאים בדקו האם הצדדים צפו את האירוע המסכל והאם האחריות לו הוטלה על אחד הצדדים במסגרת החוזה. בעוד שעיקר הביקורת על דיני הכוח העליון בישראל היא כי מדובר בפרשנות צרה ושמרנית מידי, נטען כי המשפט האמריקאי לא הצליח ליצור מבחן ברור ולכן בתי המשפט פוסקים באופן לא עקבי.[דרוש מקור]
אנגליה

עד אמצע המאה ה-19, המשפט באנגליה סירב להכיר בטענת הכוח העליון ודגל בתפיסה כי האחריות החוזית היא מוחלטת. בשנת 1863 ניתן פסק-הדין הראשון שהכיר בכוח עליון. הנימוק למתן הפטור מן האחריות החוזית היה כי בעת כריתת החוזה, הצדדים הניחו שלחוזה לא יהיה תוקף אם אחד מיסודותיו יפגע. המשפט הבריטי הסכים להכיר בכוח עליון רק אם אירע שינוי סיבות קיצוני ונדיר.
ראו גם

פקטה סונט סרוונדה
פסיקה נבחרת

ע"א 464/81 מפעלי ברוך שמיר חברה לבנין ולהשקעות בע"מ נ' ברוריה הוך, ניתן ב-14 ביולי 1983. פ"ד כרך ל"ז, חלק שלישי, עמ' 393–417
ע"א 748/80 ברוך גולדשטיין נ' גוב־ארי חברה לבנין ולהשקעות נתניה (1976) בע"מ, ניתן ב-27 בפברואר 1984. פ"ד כרך ל"ח, חלק ראשון, עמ' 309–330
ע"א 5587/93 דניאל נחמני נ' רותי נחמני ואחרים, ניתן ב-30 במרץ 1995. פ"ד כרך מ"ט, חלק ראשון, עמ' 485–531
ע"א 6328/97 עזרא רגב ואחר נ' משרד הביטחון, ניתן ב־23 בנובמבר 2000. פ"ד כרך נ"ד, חלק חמישי, עמ' 506–528
ע"א 6916/04 בנק לאומי לישראל בע"מ נ' היועץ המשפטי לממשלה, ניתן ב־18 בפברואר 2010
ע"א 5054/11 ספיר וברקת נדל"ן (הולילנד) בע"מ נ' עו"ד יעקב אמסטר ואחרים, ניתן ב־7 במרץ 2013. פ"ד כרך ס"ו, חלק ראשון, עמ' 480–517
ע"א 3849/09 הר נשגב השקעות בניה ופיתוח בע"מ נ' ברוך ובר ואחר, ניתן ב־6 ביולי 2014
הערות שוליים

↑  ע"א 464/81 מפעלי ברוך שמיר חברה לבנין ולהשקעות בע"מ נ' ברוריה הוך, ניתן ב-14 ביולי 1983. פ"ד כרך ל"ז, חלק שלישי, עמ' 393–417, פסקה 16 לפסק דינו של השופט בך
↑  ע"א 345/82 ויקטור נוי, עו"ד, כמנהל עזבון המנוח א' ביסטרי ז"ל ואחרים נ' יהודה פדובה, ניתן ב-11 באוגוסט 1985. פ"ד כרך ל"ט, חלק שלישי, עמ' 292–298, פסקאות 8–11 לפסק דינו של השופט גולדברג
↑  ע"א 443/88 אלרם חברה לשכון ואחר נ' אריאלה חיה פדן, ניתן ב-14 בפברואר 1990. פ"ד כרך מ"ד, חלק ראשון, עמ' 696–701, בעמ' 701 מול אות שוליים ד
↑  ת"א (מחוזי ירושלים) 4205/02 ב. יאיר חברה קבלנית לעבודות בניה בע"מ נ' משרד הבינוי והשיכון ואחרים, ניתן ב-31 ביולי 2008. פסקה 20 לפסק דינה של השופטת כנפי־שטייניץ
↑  ת"א (מחוזי ירושלים) 3531/01 בן אבו חברה לבנין ולפיתוח בע"מ נ' מדינת ישראל – משרד הבינוי והשיכון ואחרים, ניתן ב-21 ביוני 2002, פסקה 18 לפסק דינו של השופט צבן
↑  ת"א (מחוזי ירושלים) 2259/08 יורו ישראל ואחרים נ' משרד הבינוי והשיכון ואחרים, ניתן ב-4 במרץ 2012. פסקה 19 לפסק דינה של השופטת אפעל־גבאי
↑  ת"א (שלום ירושלים) 37002-03-10 המוסד לביטוח לאומי נ' חנין ארטור ואחרים, ניתן ב-24 במרץ 2011. פסקה 17 לפסק דינו של השופט וינוגרד
↑  גבריאלה שלו ואפי צמח, דיני חוזים, מהדורה רביעית, עמ' 791–792
↑  ברק מדינה, סיכול חוזה, חוזים, כרך ג', עמ' 457–466
↑  ע"א 101/74 חירם לנדאו עבודות עפר כבישים ופתוח בע"מ ואחר נ' פיתוח מקורות מים (ארצות חוץ) בע"מ ואחר, ניתן ב-29 ביולי 1976. פ"ד כרך ל', חלק שלישי, עמ' 661–669, בעמ' 667 מול אות שוליים א
↑  ע"א 715/78 אריה כץ נ' ניצחוני מזרחי בע"מ ואחר, ניתן ב-13 בספטמבר 1979. פ"ד כרך ל"ג, חלק שלישי, עמ' 639–644, בעמ' 643
↑  Felder v. Oldham, 199 Ga. 820, 35 S.E.2d 497, 1945 Ga. LEXIS 382, 164 A.L.R. 415
↑  ע"א 345/89 נאות דברת נ' מעליות ישראליפט י.מ.ש. אילן נהול והשקעות בע"מ, ניתן ב-24 במאי 1992. פ"ד כרך מ"ו, חלק שלישי, עמ' 350–361, פסקה 14 לפסק דינו של השופט חשין
↑  ע"א 6328/97 עזרא רגב ואחר נ' משרד הביטחון, ניתן ב־23 בנובמבר 2000. פ"ד כרך נ"ד, חלק חמישי, עמ' 506–528
↑  Taylor v Caldwell [1863] EWHC QB J1, (1863) 3 B & S 826, 122 ER 309
| דיני חוזים |
| --- | --- | --- |
| עקרונות יסוד | חופש החוזים • חוזים יש לקיים • תום לב |  |
| סוגי חוזים | חוזה אחיד • חוזה יחס • חוזה לטובת אדם שלישי • חוזה אופציה |  |
| פגמים בכריתת חוזה | חוזה למראית עין • טעות • טעות בחוזה (משפט עברי) • הטעיה • כפייה • עושק |  |
| מונחים נוספים | הצעה • זיכרון דברים • הסכם מכללא • הסכם ג'נטלמני • טעות סופר • כוח עליון |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  NLI: 987007541429805171  BnF: cb122419219 (data)  GND: 4025355-7  LCCN: sh85143844
כף הורדרן

|  נתונים גאוגרפיים |
| --- | --- |
 קואורדינטות:  66°15′22″S 100°31′34″E﻿ / ﻿66.2561°S 100.526°E﻿ / -66.2561; 100.526
 נתונים מדיניים
 על שם:  סמיואל הורדן 
 מגלה:  קבוצת הבסיס המערבי 
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף הורדרן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף הורדרן
 
כף הורדרן או קייפ הורדרן (באנגלית: Cape Hordern) היא לשון יבשה, שאינה מכוסה קרח, אך מכוסה בסחיפה מורנית. הכף ממוקמת בקצה הצפון - מערבי של גבעות באנגר, בארץ המלכה מרי, באזור חוף הטריטוריה האנטארקטית האוסטרלית, שבאנטארקטיקה.
היסטוריה > גילוי ומיפוי אזור הכף

הכף התגלתה ממרחק (ככל הנראה ממצוק ווטסון), על ידי איי. אל. קנדי (A.L. Kennedy), אחד מאנשי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1914–1911, בהנהגת דאגלס מוסון (וגילתה את חוף המלכה מרי בפברואר 1912).
הכף מופתה לראשונה על ידי הקבוצה.
במהלך המיפוי חשבו כי מדובר בשני איים קטנים סמוכים.
בשנת 1955 מופה האזור מחדש בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה (מבצע היי ג'אמפ), שנערך בעונת המחקר (הקיץ האנטארקטי) 1946–1947.
היסטוריה > מקור השם

שמה של הכף ניתן לה על ידי מוסון.
מוסון קרא לכף על שם סר סמיואל הורדרן, מסידני שבאוסטרליה, שהיה פטרון המשלחת. מאחר שחשבו כי מדובר באי, מוסון קרא לאתר "האי הורדרן" ("Hordern Island).
לימים, שונה שם האתר על ידי הוועדה המייעצת לשמות אנטארקטיים לשמו הנוכחי (כף הורדרן), בעקבות המיפוי שבוצע בשנת 1955 - תוך תיקון מהות האתר, ושמירת השם שניתן מוסון.
כף קלוס

| --- | --- |

כף קלוס בין השנים 1897 - 1899
 נתונים גאוגרפיים
 קואורדינטות:  65°07′00″S 64°00′00″W﻿ / ﻿65.1167°S 64°W﻿ / -65.1167; -64
 נתונים מדיניים
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף קלוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף קלוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קלוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיכף קלוס
 
כף קלוס או כף קלוז (באנגלית: Cape Cloos) היא לשון יבשה, באזור חוף גרהאם של ארץ גרהאם, שבאנטארקטיקה.
לשון היבשה היא מצוק סלעי גבוה.
הלשון מהווה את הקצה הצפוני של פתחו של מפרץ ג'ירארד בחצי האי קייב, שבחוף המערבי של ארץ גרהאם.
היסטוריה > גילוי ומיפוי לשון היבשה

לשון היבשה התגלתה ומופתה לראשונה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
היסטוריה > מקור השם

שמה של לשון היבשה ניתן לה על ידי ז'רלאש.
ז'רלאש קרא ללשון היבשה על שמו של מ. קלוס (M. Cloos), שהיה קונסול כבוד של בלגיה בדנמרק.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10  מידע גאוגרפי והיסטורי
1 2 3 4 5 6 7 8 9  מידע היסטורי
יצחק גרינברג

| --- | --- |

 לידה:  1933 (בן 91 בערך) ברוקלין, ארצות הברית 
 ענף מדעי:  השואה, הפולמוס היהודי-נוצרי, ניצול השואה, יהדות 
 מקום לימודים:  אוניברסיטת הרווארד  ישיבת נובהרדוק  האקדמיה התלמודית מרשה שטרן  ברוקלין קולג' 
 מוסדות:  ישיבה יוניברסיטי 
 בן או בת זוג:  בלו גרינברג 
 
אירווינג יצחק גרינברג (באנגלית: Irving Yitzchak Greenberg; נולד ב-16 במאי 1933) הוא סופר ורב אמריקאי. הוא ידוע כתומך נלהב של ישראל, ומקדם הבנות בין יהדות לנצרות.
ביוגרפיה

גרינברג נולד וגדל בברוקלין. הוא למד בישיבת נובהרדוק, שם הוסמך לרבנות בשנת 1953. במקביל, הוא למד בברוקלין קולג', שם קיבל תואר ראשון בהיסטוריה, בהצטיינות יתרה. מאוחר יותר הוא קיבל תואר שני באמנויות ודוקטורט בהיסטוריה של ארצות הברית מאוניברסיטת הרווארד.
קריירה

הוא כיהן כרב אוניברסיטת ברנדייס, רב ריברדייל ג'ואיש סנטר (אנ'), פרופסור חבר להיסטוריה בישיבה יוניברסיטי, וכמייסד, יו"ר ופרופסור במחלקה ללימודי יהדות של הסיטי קולג' של ניו יורק. כיום הוא חבר בפקולטה של ישיבת חובבי תורה. הוא גם כיהן כנשיא המרכז היהודי הלאומי ללמידה ומנהיגות (אנ').
בשנת 2020, הצטרף גרינברג לסגל של ישיבת הדר בעלת הנטייה הליברלית.
קריירה > אידאולוגיה

הגותו של גרינברג קוראת את ההיסטוריה היהודית באמצעות שימוש בקטגוריות חשיבה יהודיות מסורתיות. הוא כתב רבות על השואה ועל המשמעות ההיסטורית והדתית של מדינת ישראל.
הוא למד מחשבת ישראל מהרב יוסף דוב הלוי סולובייצ'יק. מספר חוקרים ידועים, ביניהם הרב יוסף טלושקין ומיכאל ברנבאום, רואים בו את המורה שלהם.
גרינברג דוגל במושג "תיקון עולם" לפיו האנושות פועלת, כבורא-שותף עם אלוהים, לשיפור העולם. הוא רואה בברית של העם היהודי עם אלוהים דוגמה לבנייה המוסרית של האנושות. מושג נוסף הוא הרעיון שלו שצלם האל בכל בני האדם מרמז שלכל אדם יש "ערך אינסופי, שוויון, ייחודיות". לפי גרינברג, זה אומר שאין אמת מוחלטת או דת נכונה: "חלק מכל אמת היא העובדה שדמות אלוהים מדברת אותה; כלומר, ישות בעלת ערך אינסופי, שוויון וייחודיות"
רק חלק מהתאולוגיה שלו על השואה פורסם. גרינברג, בניגוד להבנה היהודית המסורתית, מבין שאלוהים הפר ברית עם העם היהודי. הוא רואה בשואה אירוע מכונן בהיסטוריה היהודית, שיש לראותו כ"הפרת הברית" בין אלוהים לעם היהודי. זה גם השלב האחרון בצימצום של אלוהים מהעולם. לדברי גרינברג, השואה מדגישה את הנקודה שגורל העולם בידי האנושות. אם יכול להיות רוע חזק כל כך בעולם כפי שהתבטא בשואה, אפשר גם לממש בעולם את הטוב ביותר.
דעותיו התאולוגיות של גרינברג זכו לביקורת על ידי ההיסטוריון דוד ברגר.
בשנות ה-80 היה גרינברג מעורב במחלוקת עם מאיר כהנא.
חיים אישיים

הוא נשוי לסופרת הפמיניסטית בלו גרינברג.
הערות שוליים

↑  "Irving Greenberg". www.jewishvirtuallibrary.org. נבדק ב-2020-07-02.
↑  "Arnold Jacob Wolf, "The Revisionism of Irving Greenberg"". אורכב מ-המקור ב-7 בפברואר 2012. נבדק ב-6 באפריל 2018. {{cite web}}:  (עזרה)
↑  Carroll James, "In Appreciation of Irving Greenberg" (אורכב 19.11.2008 בארכיון Wayback Machine)
↑  "Irving Greenberg". www.jewishvirtuallibrary.org. נבדק ב-2020-12-16.
↑  Goodman, Daniel Ross (2023). Soloveitchik's Children: Irving Greenberg, David Hartman, Jonathan Sacks, and the Future of Jewish Theology in America. Tuscaloosa: University of Alabama Press. p. 13. ISBN 9780817360924. נבדק ב-20 באפריל 2024. {{cite book}}:  (עזרה)
↑  Beliefnet, "Rabbi Irving Greenberg: Beliefnet Columnist"
↑  Rabbi Irving (Yitz) Greenberg, yctorah.org/staff
↑  "J.J. Greenberg Institute for the Advancement of Jewish Life Will Join with Hadar". eJewish Philanthropy (באנגלית אמריקאית). 2020-07-06. נבדק ב-2020-07-15.
↑  p. 387, "Seeking the Religious Roots of Pluralism: In the Image of God and Covenant" in Journal of Ecumenical Studies 34:3 (Summer 1997).
↑  p. 390, ibid.
↑  Wrestling with God, Oxford University Press 2007
↑  Berger, David (2005). "Review Essay: COVENANTS, MESSIAHS AND RELIGIOUS BOUNDARIES" (PDF). Tradition. 39 (2): 66–78. אורכב מ-המקור (PDF) ב-2016-05-13.
↑  Greenberg, Irving (13 ביוני 2003). "(Orthodo)X-Men, On Screen and Off". Forward. {{cite web}}:  (עזרה)
| --- | --- |
בקרת זהויות :  NLI: 987007262190005171  PLWABN: 9810645679205606  BIBSYS: 90337998  BnF: cb136003938 (data)  CiNii: DA03115199  GND: 129270571  ISNI: 0000 0000 8403 0346  LCCN: n83027383  NKC: zmp20191050537  NLA: 61542052  NTA: 199994102  RERO: 02-A006287748  SNAC: w61z6n55  SUDOC: 053496256  VIAF: 166055462   WorldCat (עם VIAF): 166055462
כ"ו בתשרי

כ"ו בתשרי הוא היום העשרים ושישה בחודש הראשון 
בשנה העברית, למניין החודשים מתשרי, והיום העשרים ושישה בחודש השביעי 
למניין החודשים מניסן. כ"ו בתשרי לעולם לא יחול, בלוח העברי הקבוע, בימים ראשון, שלישי וחמישי, ועל כן הוא משתייך לקבוצת הימים הנקראת "לא אגה".
אירועים היסטוריים

ג'תט"ו (ע"פ חז"ל והמסורת היהודית) – ביטול יצר עבודה זרה בידי אנשי כנסת הגדולה בתקופת שיבת ציון ביום השלישי לצום שהחל בכ"ד בתשרי
ה'תש"ה – מלחמת העולם השנייה – הצבא האדום משחרר את ריגה מידי גרמניה הנאצית
ה'תש"ט – תחילת מבצע חירם, לשחרור הגליל העליון, במלחמת העצמאות.
ה'תשל"ד – החלטה מס' 338 מאושרת במועצת הביטחון של האו"ם
ה'תשמ"ה – רצח שני הסטודנטים בידי מחבל סמוך למנזר כרמיזן
בר מצווה

פרשת הבר מצווה של ילד שנולד בכ"ו תשרי היא פרשת נח, אם בר המצווה חל בשנה המתחילה ביום חמישי, או פרשת בראשית ברוב השנים.
נולדו

ה'תרנ"ו – בבה אידלסון, חברת הכנסת, ממנהיגות תנועת העבודה וממייסדות מועצת הפועלות (נפטרה ה'תשל"ו)
ה'תש"א – רבי דוד טברסקי (ניו סקוור), האדמו"ר מסקווירה
ה'תשכ"ב – משה ליאון, ראש עיריית ירושלים
נפטרו

ה'תקפ"ז – רבי אשר מסטולין, בנו של רבי אהרן הגדול מקרלין והאדמו"ר השלישי בחסידות קרלין.
ה'תרצ"ו – הרב יהודה יודל רוזנברג, רב וסופר ביהדות פולין, שהתפרסם בשל מעשיות פסאודואפיגרפיות שפרסם, ובראשן סיפורי הגולם מפראג.
כ"ה בתשרי – כ"ז בתשרי
תשרי
הערות שוליים

↑  כ-31.9% מכלל השנים.
↑  כ-68.1% מכלל השנים.
בניין המזכירות של האומות המאוחדות בניו יורק
ל'אסקולניה

| --- | --- |

 שפה מועדפת:  קטלאנית 
 פרסים והוקרה:  צלב סנט ז'ורדי (1990)  Necktie of the Civil Order of Alfonso X the Wise (2005) 
 www.escolania.cat
 פרופיל ב-IMDb
 
ל'אסקולניה (בקטלאנית: L'Escolania) היא מקהלת נערים של קולות סופרן ואלט הפועלת במנזר הבנדיקטיני סנטה מריה דה מונטסראט, סמוך לברצלונה שבחבל קטאלוניה בספרד. כאשר הרפרטואר דורש זאת, המקהלה מלווה במקהלת הקאפלה של מונטסראט, המורכבת מנערי מקהלה בוגרים והנזירים של מקהלת קאפלת הכומריה.
ל'אסקולניה מזמרת מדי יום בבזיליקה של מונטסראט, לעיתים קרובות לפני קהל גדול של צליינים ומבקרים מכל רחבי העולם. ה"סלבה רג'ינה" של צהרי היום הייתה, במהלך העשורים האחרונים, לפרק המקובל ביותר בעבודת הקודש היום-יומית.
מאז שלהי שנות ה-60 של המאה ה-20, המקהלה יוצאת מתחומי הבזיליקה ומופיעה בקונצרטים בקטאלוניה ובעולם. הקונצרט החשוב ביותר בסיבוב האחרון היה עם "תזמורת הלאומים" (l'Orquesta de les Nations) בניצוח ג'ורדי סאבאל, וההשתתפות באופרה "חלום ליל קיץ" של בנג'מין בריטן בתיאטרון של ברצלונה.
יחסי מצרים–קפריסין

| יחסי מצרים–קפריסין |
| --- | --- |
מצרים: קפריסין


מצרים: קפריסין
שטח (בקילומטר רבוע)
1,001,450: 9,251
אוכלוסייה
116,996,270: 1,361,415
תמ"ג (במיליוני דולרים)
395,926: 32,230
תמ"ג לנפש (בדולרים)
3,384: 23,674
משטר
רפובליקה

יחסי מצרים–קפריסין הם יחסי החוץ בין קפריסין למצרים. בשל הקשרים התרבותיים וההיסטוריים החזקים בין שתי המדינות, קפריסין ומצרים נהנות כיום מיחסים ידידותיים ואסטרטגיים.
היסטוריה

היחסים הדיפלומטיים המודרניים בין שתי המדינות כוננו זמן קצר לאחר שקפריסין קיבלה את עצמאותה בשנת 1960 ונחשבים לבביים.
במהלך פגישה באפריל 2009 ברמת השרים, המדינות בדקו דרכים לפתח קשרים הדוקים יותר, עם תוכניות לשיתוף פעולה מוגבר הן בתחום התיירות והן בפעילויות הקשורות לאנרגיה. היו דיבורים על כך שקפריסין מגדילה את יבוא הגז הטבעי שלה, מצרים משתמשת בקפריסין כגשר לייצוא לאירופה ועל סיכויים להכשרת מהנדסים קפריסאים על ידי עמיתיהם המצרים בטכניקות להפקת נפט וגז טבעי.
ביקור ממלכתי של הנשיא דמטריס כריסטופיאס

הנשיא כריסטופיאס ביקר בביקור רשמי בן שלושה ימים במצרים, הרגיע את פקידי ממשלת מצרים שהשתתפו בפורום, כמו גם את אנשי העסקים במצרים כי מדינתם יכולה לסמוך על קפריסין, במיוחד ביחס ליחסי האיחוד האירופי ומצרים. נשיא קפריסין התייחס לשלושת ההסכמים הבילטרליים שנחתמו ביום שלישי בקהיר, כמו גם ל"ההסכמים החשובים ביותר "שנחתמו בשנה שעברה בנושא מחקרים על נפט וגז באזור, והביעו וודאות כי "שתי הממשלות יוצרות עבורכם בסיס יציב מאוד, אנשי העסקים, כדי לקדם עוד יותר את שיתוף הפעולה שלך כחברים, כאנשי עסקים".
בנוסף, הוא תיאר את קפריסין כמדינה חיובית להשקעות, כמו שמצרים חיובית גם להשקעות קפריסאיות.